stanford-oval/wikipedia huggingface dataset:
שיין מקמהן

| --- | --- |

מקמהן, 2018
 לידה:  15 בינואר 1970 (בן 55) גייטרסבורג, מרילנד, ארצות הברית
 שם לידה:  Shane Brandon McMahon 
 משקל:  107 קילוגרם
 גובה:  1.9 מטרים
 לאום:  ארצות הברית 
 תפקיד:  מייסד ויושב ראש חברת Ideanomics
 קריירה מקצוענית:  1990–2024 (כ־34 שנים) 
 מידע אישי
 בת זוג:  מריסה מקמהן (נשוי מאז שנת 1996)
 מספר צאצאים:  3
 
שיין ברנדון מקמהן (באנגלית: Shane Brandon McMahon; נולד ב-15 בינואר 1970), הידוע יותר בשם הבמה שלו, שיין מקמהן הוא איש עסקים ומתאבק אמריקאי. הוא מייסד ויושב ראש חברת Ideanomics. בנוסף, הוא מחזיק בבעלות מזערית בארגון ההיאבקות WWE, שבו הוא מתפקד כמפיק ומתאבק.
מקמהן הוא דור רביעי למקדמי מופעי היאבקות כאשר הוא חלק ממשפחת מקמהן המוכרת בעולם ההיאבקות. הוא החל לעבוד עבור ה-WWE בעודו בן 15 בלבד, תחילה כמחסנאי. מקמהן עבד במספר תפקידים נוספים, כשביניהם שופט, מפיק, שדרן ולעיתים מתאבק. הוא הנין של ג'ס מקמהן, הנכד של וינסנט ג'יימס מקמהן, הבן של הבעלים/יו"ר/מנכ"ל ה-WWE, וינס מקמהן ושל שגרירת הסוכנות לעסקים קטנים של ארצות הברית לשעבר, לינדה מקמהן. כמו כן, הוא אחיה הגדול של אישיות ה-WWE, סטפני מקמהן, והגיס של סמנכ"ל ה-WWE והמתאבק פול "טריפל H" לווק.
כמתאבק, הוא זכה פעם אחת באליפות האירופאית, פעם אחת באליפות ההארדקור, פעם אחת באליפות הזוגות של סמאקדאון ובגביע העולם של ה-WWE לשנת 2018.
בשנת 2009, מקמהן הודיע על התפטרותו מתפקידו ב-WWE. שנה מאוחר יותר, הוא הפך למנכ"ל של חברת שירות הבידור, YOU On Demand. ב-12 ביולי 2013, מקמהן התפטר מרצונו כמנכ"ל החברה ומינה את וייצ'נג ליו ליורשו, תוך כדי שהוא נשאר מנכ"ל החברה בפועל וסגן יו"ר הדירקטוריון. בשנת 2016, הוא חזר ל-WWE.
ביוגרפיה

שיין ברנדון מקמהן נולד ב-15 בינואר 1970 בגייטרסבורג, מרילנד ללינדה (אנ') ווינס מקמהן. יש לו אחות קטנה אחת בשם סטפני מקמהן.
חיים אישיים

מקמהן נישא למריסה מזולה בשנת 1996, כשלשניים יש יחדיו שלושה ילדים. ילדיו הופיעו ברסלמניה 32, כשליוו אותו לזירה לקרב שלו מול אנדרטייקר.
מקמהן בדרך כלל לבוש באפודי בייסבול שעליהם מופיע הכיתוב "Shane O Mac" מקדימה ו"McMahon" מאחור.
ב-19 ביולי 2017, מקמהן היה מעורב בהתרסקות מסוק, שבו לא נפגע.
מקמהן הוא חובב אמנויות לחימה משולבות מושבע. הוא מתאמן בג'ו ג'יטסו ברזילאי תחת הדרכתו של רנזו גרייסי, כשבנוסף מתאמן באגרוף תאילנדי תחת הדרכתו של פיל נרס.
אליפויות והישגים

הישגים בבולטימור סאן
רגע השנה שלא קשור לקרב של WWE‏ (2016)  - מקמהן חוזר ל-Raw‏
הישגים במגזין ההיאבקות Pro Wrestling Illustrated – PWI
פיוד השנה (2001)  - נגד וינס מקמהן
טירון השנה (1999)
PWI דירג אותו במקום ה-245 מתוך 500 המתאבקים הטובים ביותר לשנת 1999
הישגים בארגון ההיאבקות World Wrestling Entertainment – WWE
האליפות האירופאית של ה-WWF (פעם אחת)
אליפות ההארדקור של ה-WWF (פעם אחת)
אליפות הזוגות של סמאקדאון (פעם אחת)  - עם המיז
גביע העולם של ה-WWE‏ (2018)
הישגים במגזין ההיאבקות Wrestling Observer Newsletter – WON
הטקטיקה השיווקית הגרועה ביותר של השנה (2003)  - השתלטות משפחת מקמהן על מוצרי ה-WWE‏
הפיוד הגרוע של השנה (2003)  - נגד קיין
הפיוד הגרוע של השנה (2006)  - עם וינס מקמהן נגד D-Generation X (שון מייקלס וטריפל H)
הערות שוליים

| --- | --- |
בקרת זהויות :  LCCN: no2018035500  VIAF: 1663152988200312790000   WorldCat (עם VIAF): 1663152988200312790000
מק דנזיג

| --- | --- |

 לידה:  2 בינואר 1980 (בן 45) קליבלנד, ארצות הברית 
 מידע כללי
 שם לידה:  Mac Danzig 
 מדינה:  ארצות הברית ארצות הברית
 גובה:  172 ס"מ
 ספורט
 ענף ספורט:  היאבקות
 משקל:  קל
 תקופת הפעילות:  2001–2014 (כ־13 שנים)
 
מק דנזיג (באנגלית: Mac Danzig; נולד ב-2 בינואר 1980) הוא לוחם MMA לשעבר אמריקאי שנלחם ב-UFC בקטגוריית משקל קל, והמנצח של העונה השישית של "הלוחם האולטימטיבי" (אנ').
קריירה

דנזיג התגורר בבגרותו בלוס אנג'לס כדי ללמוד אמנויות לחימה. הוא למד היאבקות ואגרוף ולחם בזירות שונות. בשנת 2001, החל להילחם באופן מקצועני. בשנת 2005 זכה בתואר האליפות במשקל קל של ארגון KOTC (אנ') והגן על תואר זה ארבע פעמים עד שהפסיד אותו בשנת 2007. בספטמבר 2007, השתתף בעונה הששית של תוכנית הטלוויזיה "הלוחם האולטימטיבי" (אנ'), וניצח בטורניר את כל המתמודדים. באירוע הגמר, שהתקיים ב-8 בדצמבר 2007, הכניע בסיבוב הראשון את הלוחם טום ספיר (אנ') באמצעות חניקה אחורית וזכה בתואר 'הלוחם האולטימטיבי'.
דנזיג לחם בזירת ה-UFC משנת 2007 עד שהודיע על פרישה במרץ 2014. במהלך קריירת ה-UFC שלו זכה שלוש פעמים בתואר 'הקרב של הערב' ופעם אחת בתואר 'הנוקאאוט של הערב'. דנזיג לחם ב-34 קרבות מקצוענים, ומאזן הקרבות שלו עומד על 21 ניצחונות, 12 הפסדים ותיקו אחד.
חיים אישיים

בשנת 2004, בהיותו בן 24, אימץ דנזיג אורח חיים טבעוני מטעמי מוסר. לדבריו, המעבר לטבעונות שיפר את זמן ההתאוששות שלו בין האימונים והקרבות, וכן שיפר את רמת האנרגיה שלו. דנזיג פעיל למען זכויות בעלי חיים ומשתתף מעת לעת בקמפיינים שונים בנושא (דוגמת השתתפותו בסרט "Forks Over Knives" (אנ')).
לאחר פרישתו כלוחם MMA, הוא החל לאמן לוחמים. בנוסף, הוא עוסק בצילום ואף זכה להציג את יצירותיו בגלריה.
דנזיג נשוי, ובשנת 2008 נולדה בתו נובה.
הערות שוליים

↑  דנזיג - דף לוחם באתר אליפות הלחימה האולטימטיבית
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מק דנזיג".
ג'ק מא

| --- | --- |

מא נואם בכנס "עתיד הכלכלה העולמית", 2008
 לידה:  10 בספטמבר 1964 (בן 60) האנגג'ואו, הרפובליקה העממית של סין 
 מדינה:  הרפובליקה העממית של סין הרפובליקה העממית של סין
 ידוע בשל:  הקמת עליבאבא
 השכלה:  Hangzhou Normal University  בפסקה זו רשומה אחת נוספת שטרם תורגמה 
 מקצוע:  איש עסקים
 תפקיד:  בעלים של קבוצת עליבאבא
 מפלגה:  המפלגה הקומוניסטית של סין
 בת זוג:  זֶאנג יִינג (张瑛)
 מספר צאצאים:  2 
 פרסים והוקרה:  חלוץ הרפורמה (18 בדצמבר 2018)  אביר בלגיון הכבוד (2016)  איש השנה של הפיננשל טיימס (2013)  100 Outstanding Private Entrepreneurs in the 40 Years of Reform and Opening-up 
 
מַא יוּן (נולד ב-10 בספטמבר 1964) או בכינויו המערבי ג'ק מַא (באנגלית: Jack Ma, בסינית: 馬雲 / 马云, פין-יין: Mǎ Yún), הוא יזם טכנולוגי, איש עסקים ומיליארדר סיני. מא נולד בהאנגג'ואו, ג'ג'יאנג שבסין. הוא הקים את קבוצת עליבאבא, קבוצה מצליחה של פתרונות מבוססי אינטרנט, ושימש כיו"ר הדירקטוריון שלה עד לפרישתו בספטמבר 2019. בשלהי שנת 2020 פורסם כי מא נעלם, לאחר שמתח ביקורת על הממשל הקומוניסטי בסין, אך ב-20 בינואר 2021, מא נראה לראשונה זה מספר חודשים.
מא הוא הסיני הראשון שהופיע על השער של מגזין פורבס, ונבחר כאיש השנה של פייננשל טיימס.
מא מחזיק גם ב-99% בעלות על חברת "ג'ג'אנג טכנולוגיות רשתות אשראי פיננסיות" (Zhejiang Finance Credit Network Technology) שמבצעת רכישות ופעילות מחוץ לגבולות קבוצת עליבאבא.
בספטמבר 2014 ביצע את ההנפקה הראשונית הגדולה בהיסטוריה עם החברה שלו (עליבאבא) אשר גייסה סכום עתק של 25 מיליארד דולר. שווי החברה קפץ מיד לאחר ההנפקה המוצלחת לכ-231 מיליארד דולר. הונו האישי של מא כבר מנה כמה מיליארדים (3–4) לפני ההנפקה, אך לאחר כחודשיים מההנפקה האסטרונומית כבר נסק הונו (על פי פורבס) עד לכ-24 מיליארד דולר. נכון ליולי 2020 הונו מוערך במעל 48 מיליארד דולר.
ראשית חייו

בגיל צעיר, עקב תשוקתו ללמוד אנגלית, נהג ג'ק מא לנסוע 45 דקות באופניו למלון סמוך כדי לשוחח עם אורחים זרים באנגלית. הוא הדריך אותם בעיר בחינם וכך למד את השפה במהירות. לדבריו, הגיש מועמדות ל-30 משרות שונות, ונדחה על ידי כולן: "הלכתי לעבוד עם המשטרה והם אמרו לי שאני לא מספיק טוב. אפילו ניסיתי להתקבל ל-KFC כשנפתח סניף בעיר שלי, 23 התקבלו לעבודה מתוך 24, ואני הייתי היחיד שלא התקבל", סיפר למראיין.
לאחר שני ניסיונות כושלים, הצליח להתקבל ללימודים במכון להוראה של האנגג'ואו ממנו קיבל תואר ראשון באנגלית בשנת 1988. לאחר הלימודים שימש כמרצה לאנגלית באוניברסיטת דיאנזי שבהאנגג'ואו.
ג'ק מא שמע לראשונה על האינטרנט בשנת 1994 ושנה לאחר מכן נסע לארצות הברית ונחשף לגלישה באינטרנט. הוא חיפש את המילה "בירה" והופתע לגלות שאף תוצאה לא התייחסה לסין, ואף גילה כי אין מידע על סין באינטרנט. ג'ק מא החליט עם חברו להקים אתר על סין וזמן קצר לאחר מכן קיבל מיילים בנושא, אשר הבהירו לו כי לאינטרנט יש פוטנציאל גדול. באפריל 1995 הקים ג'ק מא יחד עם אשתו וחברו את החברה הראשונה שלהם, לאחר שגייסו 20,000$, וקראו לחברה "דפי זהב סין" (China Yellow Pages). בתוך שלוש שנים גדלה החברה באופן יוצא דופן.
קריירה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בין השנים 1998–1999 עמד מא בראש חברת טכנולוגיה שהוקמה על ידי "המרכז הסיני למסחר אלקטרוני בינלאומי" של ממשלת סין. בשנת 1999 עזב את ארצות הברית וחזר לסין לעיר האנגג'ואו, בה נולד, על מנת להקים את "עליבאבא" יחד עם 18 חברים, אתר אשר מטרתו שיפור שוק המסחר האלקטרוני הסיני בעיקר עבור ארגונים קטנים ובינוניים. לאחר מכן הקים את חברות המסחר Taobao, Alipay, Lynx. לאחר הצמיחה המטאורית של האתר Taobao הציעה חברת eBay לרכוש את החברה אולם מא דחה את ההצעה, וגייס את התמיכה של ג'רי יאנג, מייסד יאהו, בסכום השקעה של מיליארד דולר, תמורת שותפות בעליבאבא.
בוועידה ב-2010 חשף מא שמעולם לא כתב קוד בעצמו, או ביצע מכירה ללקוח.
בחודש ספטמבר 2014, דווח שקבוצת עליבאבא גייסה 25 מיליארד דולר בהנפקתה הראשונה לציבור בבורסת ניו יורק, ההנפקה הראשונית הגבוהה ביותר בהיסטוריה של השוק האמריקאי, ובכך הפכה לאחת מחברות הטכנולוגיה בעלות שווי השוק הגבוה ביותר.
כיהן כיו"ר קבוצת עליבאבא, המחזיקה בתשע חברות בנות. בספטמבר 2019 פרש מתפקידו זה.
מא הוא מרצה מבוקש באוניברסיטאות בעולם, ובמיוחד בסין ובארצות הברית.
בנובמבר 2017 יצא לאקרנים סרט קונג פו סיני בן כ-20 דקות, בשם "אמנות ההתקפה וההגנה" (GSD - Gong Shou Dao), בבימויו ותסריטו של וו זאנג, ובהפקתו של ג'ט לי. בסרט מגלם מא דמות ראשית כאמן לחימה מזרם הקונג פו הנלחם במאסטרים לקונג פו, לוחמי סומו ואגרוף תאילנדי. לקרבות לוהקו גדולי כוכבי סרטי אמנויות הלחימה המזרחיות, כגון: ג'ט לי, דוני ין, טוני ג'ה, וו ג'ינג, ג'קי היונג ונטשה ליו בורדיזו. היו שביקרו את הסרט כנגד מא, בטענה שמא אינו לוחם מקצועי, ואינו ראוי להילחם ולנצח אמנים מקצועיים רק בשל יכולתו להפיק סרט כזה. מא, הידוע כחובב טאי צ’י, ציין כי הוא יצר סרט זה כדי להפיץ את הפילוסופיה ואת כוחותיה של הקונג פו.
במאי 2020 פרש מחברותו בדירקטוריון של בנק ההשקעות היפני סופטבנק.
קריירה > תארים

בשנת 2005 הוכתר על ידי הפורום הכלכלי העולמי (World Economic Forum) "מנהיג צעיר גלובלי".
בשנת 2007 הוגדר על ידי BusinessWeek "איש העסקים של השנה".
בשנת 2009 הוגדר בין 100 האנשים המשפיעים בעולם במגזין טיים.
חיים פרטיים

מא נשוי לזֶאנג יִינג ולהם בת ובן. הבן לומד באוניברסיטת קליפורניה בברקלי.
ב-2015 רכש לראשונה קרקע לשימור מחוץ לגבולות סין, כאשר קנה 113,716 דונם בפארק אדירונדק שבאפסטייט ניו יורק תמורת 23 מיליון דולר.
ב-24 באוקטובר 2020 נשא נאום שבו מתח ביקורת על הממשל הקומוניסטי בסין. בראשית שנת 2021 פורסם, כי מא נעלם ככל הנראה בעקבות הדברים שאמר. ב-20 בינואר 2021 פורסם כי נשא נאום ווידאו מול 100 מורים כפריים, ובו נראה בציבור בפעם הראשונה מאז אותו נאום ביקורתי.
הערות שוליים

↑  הפרופיל של ג'ק מא באתר פורבס
1 2  אופיר דור, ‏התעלומה שהטריפה את העולם: ג'ק מא נראה לראשונה זה חודשים ומניית עליבאבא מזנקת, באתר ‏מאקו‏, 20 בינואר 2021
↑  פייננשל, ‏איש השנה של FT: ג'ק מא מעליבאבא, באתר גלובס, 15 בדצמבר 2013
↑  ריאיון עם ג'ק מא, יולי 2017, באתר YouTube
↑  גלי פיאלקוב, ג'ק מא נפרד מעליבאבא כרוקסטאר עם ניטים ופאה, ושר למעריציו, "אנשים ומחשבים", 11 בספטמבר 2019
↑  עידן בן טובים, צפו: מייסד ונשיא "עליבאבא" מככב בסרט קונג פו קצר, באתר Geektime,‏ 14 בנובמבר 2017
| --- | --- |
בקרת זהויות :  NLI: 987007604076805171  PLWABN: 9810581576105606  BIBSYS: 1483107587988  BNE: XX5648249  CANTIC: a19220029  GND: 1131572211  ISNI: 0000 0000 6688 0531  LCCN: n2008058553  LNB: 000251327  NKC: jo2018996983  NLK: KAC201615316  NTA: 399556125  SUDOC: 195427300  VIAF: 26539747   WorldCat (עם VIAF): 26539747
חיים ברקאי

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  31 באוגוסט 1925 הרפובליקה הפדרלית של גרמניה 
 פטירה:  26 במאי 2006 (בגיל 80) 
 ענף מדעי:  כלכלה
 מקום קבורה:  עינת 
 מקום לימודים:  האוניברסיטה העברית בירושלים  בית הספר לכלכלה של לונדון 
 מוסדות:  האוניברסיטה העברית בירושלים 
 פרסים והוקרה:  פרס נפתלי למדעי הכלכלה והחברה 
 
חיים (חיימקה) ברקאי (שריאר) (31 באוגוסט 1925 - 26 במאי 2006) היה פרופסור לכלכלה באוניברסיטה העברית בירושלים. עסק במחשבה כלכלית, בהיסטוריה כלכלית ובכלכלת ישראל.
ביוגרפיה

חיים ברקאי נולד בגרמניה בשנת 1925. בהיותו בן 7 בשנת 1933 עלה לארץ ישראל. הוא גדל בכפר סירקין, מושב שהוריו נמנו על מייסדיו.
הוא התגייס לפלמ"ח בשנת 1944 במסגרת הכשרה מגויסת לקיבוץ גבת. שרת בפלוגה א של הגדוד הראשון, היה ממשחררי מעפילי עתלית באוקטובר 1945, ממורידי המעפילים מספינת "חנה סנש", נטל חלק בפיצוץ הרדאר בכרמל ועוד.
בשנת 1949 החל ללמוד באוניברסיטה העברית. את עבודת המוסמך כתב בהדרכת פרופ' דן פטינקין. את הדוקטורט עשה בבית הספר לכלכלה של לונדון.
עם סיום לימודיו הצטרף לסגל האוניברסיטה העברית. הוא כיהן גם כראש החוג לכלכלה וכדיקן הפקולטה למדעי החברה. כיהן כיו"ר ועדת ברקאי לבחינת ענייני שכר בשרות הצבורי, ויו"ר הוועדה המייעצת של בנק ישראל. הוא לימד באוניברסיטאות בחו"ל:  בהרווארד בפילדלפיה ועוד. במהלך השנים עבד גם בבנק העולמי ובקרן המטבע הבינלאומי.
לאחר פרישתו לגמלאות מהאוניברסיטה העברית הקים את החוג לכלכלה במכללה למינהל.
חתן פרס נפתלי למדעי הכלכלה והחברה לשנת 1981 על ספרו "התפתחות המשק הקיבוצי".
חיים ברקאי התגורר בירושלים והיה נשוי לכרמלה. לזוג שלושה ילדים.
מספריו

אדם סמית באספקלריה של ימינו, מוסד ביאליק והאוניברסיטה הפתוחה, תשנ"ה- 1995
בנק ישראל : חמישים שנות חתירה לשליטה מוניטרית (עם ניסן לויתן), בנק ישראל, תשס"ה-2004.
התפתחות המשק הקיבוצי, המכון למחקר כלכלי בישראל על שם מוריס פאלק, תש"מ-1980
ימי בראשית של המשק הישראלי, מוסד ביאליק, תשמ"ד-1983
הערות שוליים

↑  אמנון יובל, "המשטר נוסד למעשה להגנת העשירים מפני העניים", באתר הארץ, 27 ביוני 2005
| --- | --- |
בקרת זהויות :  NLI: 987007258265205171  BIBSYS: 90695136  BnF: cb13201795m (data)  CiNii: DA06434477  GND: 131792784  ISNI: 0000 0000 8402 9599  LCCN: n50017786  NTA: 074685155  RERO: 02-A002969589  SUDOC: 035222123  VIAF: 97650300   WorldCat (עם VIAF): 97650300
גרנד פרי עולמי K-1

| --- | --- |
 ענף:  קיקבוקס
 תאריך ייסוד:  1993
 ארגון מפעיל:  K-1
 הכי הרבה זכיות:  ארנסטו הוסט,  סמי שילט (ארבע זכיות)
 www.k-1.co.jp
 
גרנד פרי עולמי K-1 הוא טורניר קיקבוקסינג בינלאומי, המתקיים מדי שנה מאז 1993 על ידי ארגון K-1.
בכל שנה, K-1 מארח טורנירים בני שמונה משחקים עבור 16 לוחמי גראנד פרי כדי לקבוע את אלוף הקיקבוקסינג בדרגות משקל שונות.
בטורנירים זכו לוחמים מפורסמים, ביניהם ארנסטו הוסט וסמי שילט, שזכו בטורניר ארבע פעמים. בשלושה טורנירים זכו   פטר ארטס ורמי בוניאסקי.
בשנת 2010 אליסטר אוברים ניצח בתחרות ובכך היה המתאבק הראשון שמחזיק בתואר בנוסף לאלוף MMA.
זוכים

1993: קרואטיה ברנקו ציקאטיץ' (אנ')
1994: הולנד פטר ארטס
1995: הולנד פטר ארטס
1996: שווייץ אנדי האג (אנ')
1997: הולנד ארנסטו הוסט
1998: הולנד פטר ארטס
1999: הולנד ארנסטו הוסט
2000: הולנד ארנסטו הוסט
2001: ניו זילנד מארק האנט (אנ')
2002: הולנד ארנסטו הוסט
2003: הולנד רמי בוניאסקי
2004: הולנד רמי בוניאסקי
2005: הולנד סמי שילט
2006: הולנד סמי שילט
2007: הולנד סמי שילט
2008: הולנד רמי בוניאסקי
2009: הולנד סמי שילט
2010: הולנד אליסטר אוברים
הערות שוליים

↑  https://k-1world.com/all-k-1-champions/
רוז נמיונס

| --- | --- |

 לידה:  29 ביוני 1992 (בת 32) מילווקי, ארצות הברית 
 מידע כללי
 מדינה:  ארצות הברית 
 השכלה:  Milwaukee High School of the Arts 
 משקל:  52 ק"ג 
 גובה:  1.65 מטרים
 rose-namajunas.com
 ספורט
 ענף ספורט:  טאקוונדו, אמנויות לחימה משולבות 
 משקל:  קש
 תקופת הפעילות:  מ-2010 
 
רוז נמיונס (באנגלית: Rose Namajunas; נולדה ב-29 ביוני 1992) ידועה גם בכינוי "Thug Rose" (בעברית: רוז הבריונית) היא לוחמת MMA אמריקאית ממוצא ליטאי, אלופת ה-UFC במשקל קש (אנ').
ביוגרפיה > חיים אישיים

נמיונס נולדה להורים ליטאים. אביה סובל מסכיזופרניה, שהביא לסיבוכים ולקשיים במהלך שנות נעוריה.
בגיל 5 החלה נמיונס להתאמן בטקוונדו במילווקי, ויסקונסין. היא קיבלה חגורת פום (חגורה שחורה לגילאי נוער) בגיל 9. לאחר מכן, היא המשיכה להתאמן בקראטה וג'ו ג'יטסו. בגיל 16, בהיותה בתיכון, היא החלה להתאמן בקיקבוקסינג ובאמנות לחימה מעורבת עם מאמנה דיוק רופוס, והיא גם הייתה מתאבקת בשנתה הראשונה בבית הספר התיכון לאמנויות במילווקי.
נמיונס מאורסת לשותפה לאימונים, אלוף UFC במשקל כבד לשעבר פאט בארי.
ביוגרפיה > קריירה מוקדמת

נמיונס החלה להתחרות ב-MMA כחובבת בשנת 2010. היא התאמנה תחת גרג נלסון במינסוטה באקדמיה לאמנויות לחימה. היא צברה שיא חובבני מושלם של 0–4 עם 2 ניצחונות נוק אאוט ו-2 על פי החלטה. שני הגימורים הגיעו בסיבוב הראשון. ב-5 בינואר 2013 היא ערכה את קרב הבכורה המקצועי שלה נגד אמילי קגן בקרב 'Invicta FC 4: Esparza vs. Hyatt'. לאחר שני סיבובים הלוך ושוב, הצליחה נמיונאס להשיג את הניצחון על ידי הכנעה בשל חנק עירום אחורי. הניצחון בבכורה המקצועית גם זכה לה את הגשת הבונוס של הלילה. ב-5 באפריל 2013, בהופעתה המקצועית השנייה, נמיונס התמודדה מול קת'ינה קטרון ב-'Invicta FC 5: Penne vs. Waterson'. היא זכתה בקרב על ידי ביצוע זרוע מעופפת כ-12 שניות אל תוך הסיבוב הראשון. הופעה זו זיכתה את נמיונאס בפרס השני של "Invicta".
ביוגרפיה > אליפות הלחימה האולטימטיבית

ב-11 בדצמבר 2013 נמסר שנמיונס הוחתמה על ידי ה-Ultimate Fighting Championship) UFC) יחד עם 10 לוחמות אחרות במשקל קש להתחרות בעונה ה-20 של הלוחם האולטימטיבי, אשר היה הכתר הראשון אי פעם UFC אלוף משקל נוצה
נמיונס היה הבחירה הרביעית על ידי גילברט, היא ניצחה את אלכס צ'יימברס בהכנעה בשל חנק עירום מאחור בסיבוב הראשון של הטורניר.
ברבע הגמר, נמיונס עמדה מול ג'ואן קלדרווד. היא זכתה במאבק באמצעות קימורה בסיבוב השני.
בחצי הגמר, נאמג'ונאס עמדה מול רנדה מרקוס. היא שוב ניצחה את המאבק באמצעות קימורה בסיבוב הראשון.
באליפות הלחימה האולטימטיבית נמיונס עמדה בפני קרלה אספרזה ב-12 דצמבר 2014 נמיונס איבדה את הקרב באמצעות חנק עירום בסיבוב השלישי.
למרות ההפסד לנמיונס הוענק $25,000 בונוס פרסים עבור ביצועים ואת הקרב של העונה על הקרב שלה עם ג'ואן קלדרווד.
נמיונס הייתה צפויה להתמודד עם נינה אנסרוף ב-23 במאי 2015 בUFC 187 לפני הקרב, אנסרוף החמיצה משקל של 4 פאונד ונקנסה 20 אחוזים מחלקה בקרב, עם זאת, כמה שעות לפני תחילת הקרבות, בוטל הקרב מפני שאנסארוף הייתה חולה ונאלצה לסגת. אף על פי שהמאבק לא היה יכול להתקיים, נמי'ונס קיבלה את חלקה המלא התקשורת דיווחה כי ייתכן כי המאבק יכול להיות מאוחר יותר בשנת 2015.
נמיונס נלחמה מול אנג'לה היל ב-3 באוקטובר 2015 היא זכתה במאבק על ידי כניעה טכנית בחניקה אחורית בעמידה בסיבוב הראשון.
נמיונס נלחמה נגד פייג' ונזט ב-10 בדצמבר 2015, היא הפגינה דומיננטיות לאורך כל הקרב וניצחה באמצעות חניקה אחורית. היא ניצבה גם בפני טסייה טורס עדיין בלתי מנוצחת ב-16 באפריל 2016 היא זכתה במאבק באמצעות החלטה פה אחד. ב-30 ביולי 2016, נמיונס נלחמה מול קרולינה קובלקביץ' והפסידה בהחלטת שופטים חצויה. שתיהן זכו בפרס 'קרב הערב' באירוע. נמיונס נלחמה מול מישל ווטרסון ב-15 באפריל 2017, וזכתה בהכנעה באמצעות חניקה אחורית בסיבוב 2. ב-4 בנובמבר 2017, במסגרת אירוע UFC 217, נמיונס התמודדה על תואר האליפות מול אלופת העולם הבלתי מנוצחת יואנה ינדז'ייצ'יק. אף על פי שהייתה האנדרדוג בקרב זה, נמיונס הצליחה להדהים את עולם ה-MMA כאשר הביסה את ינדז'ייצ'יק בנוקאאוט טכני וזכתה בתואר האליפות. בהגנה הראשונה על התואר שלה, נמיונס ניצבה בקרב חוזר מול ינדז'ייצ'יק בקרב שהתרחש ב-7 באפריל 2018 וניצחה בהחלטת שופטים אחידה. ב-11 במאי 2019 התמודדה מול ג'סיקה אנדראז' (אנ') בקרב הגנה על תואר האליפות אולם הפסידה בסיבוב השני בנוקאאוט.
נכון לנובמבר 2018, נמיונס מדורגת במקום ה-14 ברשימת הלוחמים הטובים ביותר (בכל קטגוריות המשקל) של ה-UFC.
הערות שוליים

↑  UFC FIGHER RANKINGS
דיאדורה

| --- | --- |


 נתונים כלליים
 סוג:  חברה פרטית
 מייסדים:  מרסלו דניאלי
 תקופת הפעילות:  1948–הווה (כ־77 שנים)
 חברת אם:  Geox 
 מיקום המטה:  Giavera del Montello 
 קואורדינטות:  45°46′52″N 12°00′33″E﻿ / ﻿45.7812281°N 12.0092107°E﻿ / 45.7812281; 12.0092107 
 משרד ראשי:  איטליה קיירנו די סן מרקו, איטליה
 בעלות:  גיאוקס אס.פי. איי
 ענפי תעשייה:  ביגוד ואבזרי ספורט
 מוצרים עיקריים:  הנעלה, בגדי ספורט, ציוד ספורט
  
 http://www.diadora.com
 he
 
נעלי דיאדורה
דיאדורה (באיטלקית: Diadora) היא יצרנית איטלקית של נעליים, ציוד ובגדי ספורט עבור ענפי ספורט שונים: כדורגל, טניס, רוגבי, ציוד רכיבה על אופניים, ריצה ואתלטיקה. משרדי החברה הראשיים נמצאים בעיר קיירנו די סן מרקו, שבפרובינציית טרוויזו, איטליה, אך גם בעלת משרדים בארצות הברית, הונג קונג, ספרד ובריטניה.
היסטוריה

החברה נוסדה בשנת 1948 על ידי מרסלו דניאלי והוכרה כחברה לייצור נעליים עבור טיפוס הרים.
בזכות טיב מוצריו הפכה חברתו לשם מוכר ברחבי השוק האיטלקי.
בשנות ה-60 של המאה העשרים החלה דיאדורה לייצר ציוד סקי, נעליים וסרבלי עור לאופנוענים.
בשנות ה-70 החלה החברה לייצר נעלי ריצה, בגדי כדורגל, טניס וציוד ספורט נוסף שאותם מייצרת עד היום.
באמצע שנות ה-70 סימנה דיאדורה את דריסת הרגל הראשונה שלה בעולם הכדורגל לאחר שהחלה בהתקשרות עם שחקן הכדורגל האיטלקי רוברטו באטגה שייעץ לחברה. בהמשך החלה בהתקשרות גם עם שחקנים נוספים ובהם: גיז'רמו וילאס, מרטין מאליגן ושחקן הטניס ביורן בורג. בזכות שיתופי הפעולה הרבים והציוד הטכנולוגי המתקדם של החברה, הפכה דיאדורה למותג משמעותי בשוק העולמי והאמריקאי.
בשנות ה-80 הרחיבה את פעילותה בייצור מוצרים לענפים חדשים: אופניים, כדורסל, כדורעף, מרוצי מכוניות ואגרוף.
ב-30 ביוני 1998, רכשה דיאדורה את חברת Invicta, חברה המתמחה בציוד לאתלטיקה.
בשנת 2000 חתמה על חוזה עם מועדון הכדורגל שפילד וונסדיי, אנגליה.
בשנת 2007 חתמה על חוזים עם מועדון הכדורגל דינמו זאגרב, קרואטיה. מועדון הכדורגל מכבי נתניה, ישראל. מכבי תל אביב, הפועל חיפה ומועדון הכדורגל בית"ר ירושלים, ישראל. חוזים שנמשכו עד שנות ה-2000 המאוחרות.
בשנת 2008 חתמה דיאדורה על מיזם משותף עם חברת Win Hanverky והקימו חברה חדשה Winor International Company Limited שתהיה בעלת זכויות על המותג "דיאדורה" בסין, הונג קונג, ומקאו כדי שתוכל לייצר, לעצב ולשווק את מוצרי דיאדורה במדינות אלה ובשוק האסייתי.
ביוני 2009, נרכשה השליטה בחברה על ידי מריו מורטי פולגטו, המייסד והיו"ר של חברת Geox האיטלקית.
כיום נחשבת "דיאדורה" לאחת החברות המובילות בעולם בייצור בגדי ונעלי ספורט וציוד ספורט מתקדם. בעלת הכנסות של יותר מ-300 מיליון יורו בשנה ובעלת הסכמי חסות עם שחקני כדורגל מפורסמים בעבר ובהווה ובהם: פרנצ'סקו טוטי, רוי קין, ג'ורג' וואה, רוברטו באג'ו, ג'וזפה סיניורי ואנטוניו קסאנו.
מדי כדורגל של דיאדורה
בגדי אתלטיקה של דיאדורה
דון פריי

| --- | --- |
אין תמונה חופשית
 לידה:  23 בנובמבר 1965 (בן 59) סיירה ויסטה, ארצות הברית 
 מידע כללי
 שם לידה:  Donald Frye 
 מדינה:  ארצות הברית 
 השכלה:  אוניברסיטת המדינה של אריזונה  תיכון בואנה 
 משקל:  93 ק"ג 
 גובה:  1.85 מטרים
 www.thepredatordonfrye.com
 ספורט
 ענף ספורט:  ג'ודו, אגרוף, אמנויות לחימה משולבות 
 
דונלד פריי (Donald Frye ; נולד ב-23 בנובמבר 1965) הוא לוחם MMA אמריקני, מתאבק ושחקן. פריי, המכונה "הטורף" (The Predator), זכה פעמיים ב"אליפות הלחימה האולטימטיבית", ופעם אחת היה הסגן. הוא פרש מ-MMA בשנת 1997 והפך למתאבק בליגת NJPW ביפן, ובמהרה הפך ל"נבל" הראשי בליגה. לאחר 4 שנים בתור אחד מהמתאבקים הזרים הטובים ביותר, חזר לאמריקה כדי להתחרות בקרבות "Pride". המשיך להתחרות בקרבות K-1 ו-"Hero". נכנס להיכל התהילה של אליפות הלחימה האולטימטיבית ב-2016.
ביוגרפיה

פריי החל להתאבק בתיכון "בנואה" בסיירה ויסטה, אריזונה ולאחר מכן בשנת 1984 באוניברסיטת המדינה של אריזונה, שם עוזר המאמן היה דן סברן. פריי התחרה בסגנון חופשי ובסגנון יווני רומי. לאחר מכן עבר לאוניברסיטת המדינה של אוקלהומה בסטילווטר, שבקבוצת ההיאבקות שלה התחרה רנדי קוטור. לאחר שסיים את לימודיו, החל להתאגרף באופן מקצועי ב-28 באוגוסט 1989 תחת השם "ג'יי. אר. פריי (J.R. Frye). הוא נאלץ לשנות את השם בגלל מחלוקות חוזיות.
פילמוגרפיה

| שנה | שם הסרט | תפקיד | הערות |
| --- | --- | --- | --- |
| 2004 | גודזילה: המלחמות הסופיות | קפטן דאגלס גורדון |  |
| 2005 | בלי חוקים | פייטר 1978 |  |
| 2005 | Nagurimono: Love & Kill | לא ידוע |  |
| 2006 | מיאמי מחלק מוסר | אח ארי |  |
| 2006 | גיבור על נמלים | חייל נמלה | קוֹל |
| 2006 | כָּבוֹד | שי |  |
| 2006 | סתם עוד קומדיית היאבקות רומנטית | רוקו פידרה |  |
| 2007 | סטן הגדול | חבר האומה |  |
| 2009 | אויבי הציבור | סוכן FBI קלרנס הורט |  |
| 2010 | 13 | מטפל מס' 1 |  |
| 2012 | באדס ברוק | ברוק באנון |  |
| 2013 | בְּתוֹך | איש אפרורי | קצר |
| 2014 | המבול | לוֹחֶם |  |
| 2014 | Stick 10: The United League of Stereotypes | מאט נינסיסטר | קוֹל |
| 2019 | חיה בינינו | ברל וולף |  |
חיים אישיים

פריי גרוש ולו 2 בנות.
הערות שוליים

| --- | --- |
בקרת זהויות :  PLWABN: 9810609522705606  ISNI: 0000 0004 0870 6024  VIAF: 301515093   WorldCat (עם VIAF): 301515093
קלייב סטאנדן

| --- | --- |

סטאנדן, 2015
 לידה:  22 ביולי 1981 (בן 43) הוליווד, מחוז דאון, צפון אירלנד, הממלכה המאוחדת הממלכה המאוחדת 
 מדינה:  הממלכה המאוחדת 
 תקופת הפעילות:  מ-1999
 עיסוק:  שחקן קולנוע וטלוויזיה
 מקום לימודים:  האקדמיה למוזיקה ולאמנויות הדרמה של לונדון  King Edward VII School, Melton Mowbray 
 בן או בת זוג:  Lucy Martin 
 מספר צאצאים:  3
 פרופיל ב-IMDb
 
קלייב ג'יימס סטאנדן (באנגלית: Clive James Standen; נולד ב-22 ביולי 1981) הוא שחקן קולנוע, טלוויזיה ותיאטרון אנגלי, שידוע בעיקר בזכות תפקידו בתור רולו מנורמנדי בסדרה "ויקינגים" של ערוץ ההיסטוריה, ובזכות הופעתו בתור בריאן מילס בסדרת הטלוויזיה "חטופה" ברשת NBC, המבוססת על טרילוגיית הסרטים באותו שם.
ביוגרפיה

קלייב ג'יימס סטאנדן נולד בבסיס של הצבא הבריטי בהוליווד, במחוז דאון, צפון אירלנד, וגדל בלסטרשייר, איסט מידלנדס, אנגליה. הוא למד בבית הספר המלך אדוארד השביעי, אחריו לקח קורס באומנויות הבמה במלטון מובריי קולג'. לאחר מכן סטאנדן המשיך ללימודי תעודה במשחק באקדמיה למוזיקה ולאמנויות הדרמה של לונדון. בנעוריו היה סטאנדן מתאגרף מקצועני באגרוף תאילנדי ואף זכה במדליית זהב בסיף.